ddrg/super_eurlex huggingface dataset:
C 68/25

Uznesenie Súdneho dvora (šiesta komora) z 19. decembra 2019 (návrhy na začatie prejudiciálneho konania, ktoré podal Landesverwaltungsgericht Steiermark – Rakúsko) – EX EX (C-140/19 a C-141/19), OK (C-492/19), PL (C-493/19), QM (C-494/19)/Bezirkshauptmannschaft Hartberg-Fürstenfeld

(spojené veci C-140/19, C-141/19 a C-492/19 až C-494/19) (1)

(Návrh na začatie prejudiciálneho konania - Článok 53 ods. 2 a článok 99 Rokovacieho poriadku Súdneho dvora - Slobodné poskytovanie služieb - Vysielanie pracovníkov - Článok 56 ZFEÚ - Smernica 2014/67/EÚ - Články 9 a 20 - Prihlásenie pracovníkov - Uchovávanie mzdových dokladov - Sankcie - Proporcionalita - Pokuty vo vopred stanovenej minimálnej výške - Kumulácia - Neexistencia maximálneho obmedzenia - Súdne trovy - Zjavná neprípustnosť)

(2020/C 68/26)

Jazyk konania: nemčina

Vnútroštátny súd, ktorý podal návrh na začatie prejudiciálneho konania

Landesverwaltungsgericht Steiermark

Účastníci konania

Žalobcovia: EX EX (C-140/19 a C-141/19), OK (C-492/19), PL (C-493/19), QM (C-494/19)

Žalovaný: Bezirkshauptmannschaft Hartberg-Fürstenfeld

za účasti: Finanzpolizei

Výrok

Článok 20 smernice Európskeho parlamentu a Rady 2014/67/EÚ z 15. mája 2014 o presadzovaní smernice 96/71/ES o vysielaní pracovníkov v rámci poskytovania služieb, ktorou sa mení nariadenie (EÚ) č. 1024/2012 o administratívnej spolupráci prostredníctvom informačného systému o vnútornom trhu („nariadenie o IMI“) sa má vykladať v tom zmysle, že bráni vnútroštátnej právnej úprave, ktorá v prípade nedodržania povinností v oblasti pracovného práva týkajúcich sa prihlasovania pracovníkov a uchovávania mzdových dokladov stanovuje uloženie vysokých pokút:

— ktoré nemôžu byť nižšie ako vopred stanovená suma,

— ktoré sa ukladajú kumulatívne za každého dotknutého zamestnanca a bez maximálneho obmedzenia a

— ku ktorým sa pridáva príspevok na trovy konania vo výške 20 % ich výšky v prípade zamietnutia žaloby podanej proti rozhodnutiu, ktorým boli uložené.

(1) Ú. v. EÚ C 187, 3.6.2019.

Ú. v. EÚ C 328, 30.9.2019.
C 313/6

Uznesenie Súdneho dvora (siedma komora) z 31. januára 2020 – Association européenne du charbon et du lignite (Euracoal)/Deutscher Braunkohlen-Industrie – Verein eV, Lausitz Energie Kraftwerke AG, Mitteldeutsche Braunkohlengesellschaft mbH eins energie in sachsen GmbH & Co. KG, Európska komisia

(Vec C-172/19 P) (1)

(Odvolanie - Článok 181 Rokovacieho poriadku Súdneho dvora - Životné prostredie - Smernica 2010/75/EÚ - Závery o najlepších dostupných technikách (BAT) - Vykonávacie rozhodnutie (EÚ) 2017/1442 - Veľké spaľovacie zariadenia - Žaloba o neplatnosť - Neprípustnosť - Neexistencia priamej dotknutosti - Účasť na procese vedúceho k prijatiu aktu - Procesné záruky pri prijímaní aktu - Nahradenie odôvodnenia - Neexistencia dôvodov založených na porušení procesných práv žalobcu - Neexistencia osobnej dotknutosti - Zjavne nedôvodné odvolanie)

(2020/C 313/07)

Jazyk konania: nemčina

Účastníci konania

Odvolateľky: Association européenne du charbon et du lignite (Euracoal) (v zastúpení: W. Spieth a N. Hellermann, Restsanwälte)

Ďalší účastníci konania: Deutscher Braunkohlen-Industrie – Verein eV, Lausitz Energie Kraftwerke AG, Mitteldeutsche Braunkohlengesellschaft mbH eins energie in sachsen GmbH & Co. KG, Európska komisia (v zastúpení: R. Tricot a A. C. Becker, splnomocnení zástupcovia)

Výrok

1. Odvolanie sa zamieta ako zjavne nedôvodné.

2. Association européenne du charbon et du lignite (Euracoal) je povinná nahradiť trovy konania.

(1) Ú. v. EÚ C 164, 13.5.2019.
—

stanoví svoje vlastné hodiny „pracovného času“ v rámci určitých parametrov a prispôsobí si svoj čas tak, ako to jej osobne vyhovuje a nie tak, ako to vyhovuje len záujmom jej domnelého zamestnávateľa, a to za predpokladu, že jednak nezávislosť tejto osoby sa nezdá byť len fiktívnou a jednak, že nie je možné preukázať existenciu vzťahu podriadenosti medzi touto osobou a jej domnelým zamestnávateľom. Je však úlohou vnútroštátneho súdu, aby klasifikoval profesijné postavenie tejto osoby podľa smernice 2003/88 pri zohľadnení všetkých relevantných skutočností týkajúcich sa tejto osoby a hospodárskej činnosti, ktorú vykonáva.
Uznesenie predsedu druhej komory Súdneho dvora zo 4. marca 2021 (návrh na začatie prejudiciálneho konania, ktorý podal Bundesgerichtshof – Nemecko) – konanie začaté zo strany All in One Star Ltd

(Vec C-469/19) (1)

(2021/C 228/36)

Jazyk konania: nemčina

Predseda druhej komory nariadil výmaz veci.

(1) Ú. v. EÚ C 328, 30.9.2019.
Uznesenie predsedu Súdneho dvora z 11. februára 2021 – Islamic Republic of Iran Shipping Lines, Hafize Darya Shipping Lines (HDSL), Safiran Payam Darya Shipping Lines (SAPID), Khazar Sea Shipping Lines Co., Rahbaran Omid Darya Ship Management Co., Irinvestship Ltd, IRISL Europe GmbH/Rada Európskej únie

(Vec C-506/19 P) (1)

(2021/C 182/64)

Jazyk konania: angličtina

Predseda Súdneho dvora nariadil výmaz veci.

(1) Ú. v. EÚ C 319, 23.9.2019.
C 471/13

Uznesenie Súdneho dvora (desiata komora) z 3. septembra 2021 (návrh na začatie prejudiciálneho konania, ktorý podal First-tier Tribunal (Tax Chamber) – Spojené kráľovstvo) – Amoena Ltd/The Commissioners for Her Majesty's Revenue & Customs

(Vec C-706/20) (1)

(Návrh na začatie prejudiciálneho konania - Článok 99 Rokovacieho poriadku Súdneho dvora - Spoločný colný sadzobník - Sadzobné zaradenie - Kombinovaná nomenklatúra - Položky 6212 a 9021 - Podprsenky používané po masektómii - Vykonávacie nariadenie (EÚ) 2017/1167 - Pojem „príslušenstvo“ - Výklad rozsudku z 19. decembra 2019, Amoena (C-677/18, EU:C:2019:1142))

(2021/C 471/17)

Jazyk konania: angličtina

Vnútroštátny súd, ktorý podal návrh na začatie prejudiciálneho konania

First-tier Tribunal (Tax Chamber)

Účastníci konania

Žalobkyňa: Amoena Ltd

Žalovaná: The Commissioners for Her Majesty's Revenue & Customs

Výrok

1. Bod 53 rozsudku z 19. decembra 2019, Amoena (C-677/18, EU:C:2019:1142) v anglickej verzii sa má vykladať v tomto zmysle: — v prvej vete tohto bodu pojmy „them“ a „their“ odkazujú na prsníkové protézy a pojem „they“ odkazuje na podprsenky používané po masektómii, a — v druhej vete uvedeného bodu pojem „their“, ako aj prvé dva razy, čo sa vyskytuje pojem „they“ odkazujú na podprsenky používané po masektómii, pričom posledný krát, keď sa vyskytuje tento pojem „they“ sa odkazuje na prsníkové protézy.

2. V druhej vete bodu 53 rozsudku z 19. decembra 2019, Amoena (C-677/18, EU:C:2019:1142) Súdny dvor s cieľom určiť, či podprsenky používané po masektómii možno považovať za „príslušenstvo“ prsníkových protéz v zmysle kapitoly 90 kombinovanej nomenklatúry uvedenej v prílohe I nariadenia Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku, zmeneného vykonávacím nariadením Komisie (EÚ) 2016/1821 zo 6. októbra 2016, len uplatnil kritérium definované v bode 51 tohto rozsudku, podľa ktorého sa musia za „príslušenstvo“ v zmysle uvedenej kapitoly považovať vymeniteľné časti vybavenia, ktoré umožňujú nástroju vykonať určitú službu v súvislosti s jeho hlavnou funkciou.

(1) Ú. v. EÚ C 110, 29.3.2021.
3.

Účinky rozhodnutia Jednotnej rady pre riešenie krízových situácií počas výkonného zasadnutia z 11. apríla 2017 o výpočte príspevkov ex ante na rok 2017 (SRB/ES/SRF/2017/05) v rozsahu, v akom sa týka spoločnosti Hypo Vorarlberg Bank, sa zachovávajú až do nadobudnutia účinnosti, v primeranej lehote, ktorá nemôže byť dlhšia než šesť mesiacov odo dňa oznámenia tohto uznesenia, nového rozhodnutia Jednotnej rady pre riešenie krízových situácií, ktorým sa určí príspevok ex ante do Jednotného fondu na riešenie krízových situácií.
3.

Účinky rozhodnutia Jednotnej rady pre riešenie krízových situácií počas výkonného zasadnutia z 11. apríla 2017 o výpočte príspevkov ex ante na rok 2017 (SRB/ES/SRF/2017/05) v rozsahu, v akom sa týka spoločnosti Portigon AG, sa zachovávajú až do nadobudnutia účinnosti, v primeranej lehote, ktorá nemôže byť dlhšia než šesť mesiacov odo dňa oznámenia tohto uznesenia, nového rozhodnutia Jednotnej rady pre riešenie krízových situácií, ktorým sa určí príspevok ex ante do Jednotného fondu na riešenie krízových situácií.
Uznesenie Súdneho dvora (deviata komora) zo 6. októbra 2021 (návrh na začatie prejudiciálneho konania, ktorý podal Landgericht Hamburg – Nemecko) – TUIfly GmbH/FI, RE

(Vec C-253/21) (1)

(Návrh na začatie prejudiciálneho konania - Článok 99 Rokovacieho poriadku Súdneho dvora - Letecká doprava - Nariadenie (ES) č. 261/2004 - Článok 5 - Článok 7 - Článok 8 ods. 3 - Odmietnutie nástupu do lietadla, v prípade zrušenia alebo veľkého meškania letov - Náhrady a pomoc cestujúcim - Pojem „zrušenie“ - Odklonenie letu na iné letisko ako bolo pôvodne plánované letisko, ktoré sa nenachádza v tom istom meste, v tej istej aglomerácii ani v rovnakom regióne - Presmerovanie cestujúcich autobusom)

(2022/C 51/18)

Jazyk konania: nemčina

Vnútroštátny súd, ktorý podal návrh na začatie prejudiciálneho konania

Landgericht Hamburg

Účastníci konania

Žalobkyňa: TUIfly GmbH

Žalovaní: FI, RE

Výrok

Článok 5 ods. 1 písm. c), článok 7 ods. 1 a článok 8 ods. 3 nariadenia Európskeho parlamentu a Rady (ES) č. 261/2004 z 11. februára 2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov a ktorým sa zrušuje nariadenie (EHS) č. 295/91, sa majú vykladať v tom zmysle, že let odklonený na iné letisko, ako bolo pôvodne plánované letisko, ktoré sa nenachádza v tom istom meste, v tej istej aglomerácii ani v rovnakom regióne, môže pre cestujúceho zakladať nárok na náhradu za zrušený let.

(1) Ú. v. EÚ C 289, 19.7.2021.
Uznesenie Súdneho dvora (šiesta komora) z 18. mája 2022 (návrh na začatie prejudiciálneho konania, ktorý podal Tribunale ordinario di Vercelli – Taliansko) – UC/Ministero dell'Istruzione

(Vec C-450/21) (1)

(Návrh na začatie prejudiciálneho konania - Článok 99 Rokovacieho poriadku Súdneho dvora - Sociálna politika - Smernica 1999/70/ES - Rámcová dohoda o práci na dobu určitú uzavretá medzi ETUC, UNICE a CEEP - Doložka 4 bod 1 - Zásada zákazu diskriminácie - Pojem „pracovnoprávne podmienky“ - Príspevok poskytovaný na podporu ďalšieho vzdelávania učiteľov a na zvýšenie ich odbornej kvalifikácie)

(2022/C 368/09)

Jazyk konania: taliančina

Vnútroštátny súd, ktorý podal návrh na začatie prejudiciálneho konania

Tribunale ordinario di Vercelli

Účastníci konania

Žalobca: UC

Žalovaný: Ministero dell'Istruzione

Výrok

Doložka 4 bod 1 rámcovej dohody o práci na dobu určitú uzavretej 18. marca 1999, ktorá je súčasťou prílohy smernice Rady 1999/70/ES z 28. júna 1999 o rámcovej dohode o práci na dobu určitú, ktorú uzavreli ETUC, UNICE a CEEP, sa má vykladať v tom zmysle, že bráni vnútroštátnej právnej úprave, ktorá obmedzuje na pedagogických pracovníkov ministerstva školstva zamestnaných na dobu neurčitú a nie na pedagogických pracovníkov tohto ministerstva zamestnaných na dobu určitú, nárok na finančný príspevok vo výške 500 eur ročne na podporu ďalšieho vzdelávania učiteľov a na zlepšenie ich odborných zručností prostredníctvom elektronickej karty, ktorú možno použiť na nákup kníh a príručiek, aj v digitálnej forme, publikácií, časopisov užitočných na zvyšovanie kvalifikácie, hardvéru a softvéru, na zápis do kurzov zvyšovania kvalifikácie a kvalifikácie pre odborné zručnosti, do bakalárskych, magisterských, špecializovaných alebo jednoodborových kurzov súvisiacich s odborným profilom alebo do postgraduálnych kurzov alebo univerzitných magisterských kurzov súvisiacich s odborným profilom, na návštevu divadelných predstavení a filmových projekcií, na vstup do múzeí, na výstavy, kultúrne podujatia a živé vystúpenia, na iné vzdelávacie aktivity, ako aj na nákup služieb pripojenia na účely splnenia povinnosti vykonávať odborné činnosti na diaľku.

(1) Ú. v. EÚ C 422, 18.10.2021.
C 368/5

Uznesenie Súdneho dvora (deviata komora) z 2. mája 2022 (návrh na začatie prejudiciálneho konania, ktorý podal Obvodní soud pro Prahu 1 – Česká republika) – Správa železnic, státní organizace/České dráhy a.s., PKP Cargo International a.s., PDV Railway a.s., KŽC Doprava, s.r.o. (C-221/21), a České dráhy a.s./Univerzita Pardubice a i. (C-222/21)

(Spojené veci C-221/21 a C-222/21) (1)

(Návrh na začatie prejudiciálneho konania - Článok 53 ods. 2 Rokovacieho poriadku Súdneho dvora - Železničná doprava - Smernica 2012/34/EÚ - Rozhodnutia kontrolného orgánu - Článok 56 ods. 10 - Súdne preskúmanie - Vnútroštátne právo, ktoré stanovuje príslušnosť občianskoprávnych súdov - Podmienky žiadosti o preskúmanie - Zlučiteľnosť so smernicou 2012/34 - Zjavná neprípustnosť návrhu na začatie prejudiciálneho konania)

(2022/C 368/06)

Jazyk konania: čeština

Vnútroštátny súd, ktorý podal návrh na začatie prejudiciálneho konania

Obvodní soud pro Prahu 1

Účastníci konania

Žalobcovia: Správa železnic, státní organizace (C-221/21), České dráhy a.s. (C-222/21)

Žalované: České dráhy a.s., PKP Cargo International a.s., PDV Railway a.s., KŽC Doprava s.r.o. (C-221/21), Univerzita Pardubice a i. (C-222/21)

Výrok

Návrhy na začatie prejudiciálneho konania, ktoré podal Obvodní soud pro Prahu 1 (Česká republika), rozhodnutiami z 22. septembra 2020 a 1. októbra 2020, sú zjavne neprípustné.

(1) Ú. v. EÚ C 242, 21.6.2021.
2.

Nariadenie č. 1393/2007 sa má vykladať v tom zmysle, že bráni vnútroštátnej právnej úprave, ktorá stanovuje neplatnosť doručenia súdnej písomnosti v inom členskom štáte, ak bolo vykonané bez toho, aby bol adresát tejto písomnosti informovaný prostredníctvom vzorového tlačiva uvedeného v prílohe II tohto nariadenia o svojom práve odmietnuť prevziať uvedenú písomnosť, ak nie je napísaná v jednom z jazykov uvedených v článku 8 ods. 1 tohto nariadenia alebo k nej nie je priložený preklad do tohto jazyka, a to bez ohľadu na to, či táto vnútroštátna právna úprava stanovuje osobitnú lehotu na to, aby sa adresát mohol dovolávať tejto neplatnosti.
Uznesenie predsedu Súdneho dvora z 13. septembra 2022 (návrh na začatie prejudiciálneho konania, ktorý podal Consiglio di Stato – Taliansko) – Research Consorzio Stabile Scarl, konajúca vo svojom vlastnom mene aj v postavení splnomocneného zástupcu budúceho združenia podnikov (Research-Cisa), C.I.S.A. SpA, konajúca vo svojom vlastnom mene aj v postavení splnomocniteľa za budúce združenie podnikov (Research-Cisa), Debar Costruzioni SpA, konajúca vo svojom vlastnom mene aj v postavení splnomocneného zástupcu budúceho združenia podnikov so spoločnosťami Consorzio Stabile COM Scarl, C.N. Costruzioni Generali SpA a Edil.Co. Srl, Invitalia – Agenzia Nazionale per l’Attrazione degli Investimenti e lo Sviluppo di Impresa/Invitalia – Agenzia Nazionale per l’Attrazione degli Investimenti e lo Sviluppo di Impresa, Debar Costruzioni SpA, konajúca vo svojom vlastnom mene aj v postavení splnomocneného zástupcu budúceho združenia podnikov so spoločnosťami Consorzio Stabile COM Scarl, C.N. Costruzioni Generali SpA a Edil.Co. Srl, Research Consorzio Stabile Scarl, konajúca vo svojom vlastnom mene aj v postavení splnomocneného zástupcu budúceho združenia podnikov (Research-Cisa), C.I.S.A. SpA, konajúca vo svojom vlastnom mene aj v postavení splnomocniteľa budúceho združenia podnikov (Research-Cisa), za účasti: Invitalia – Agenzia Nazionale per l’Attrazione degli Investimenti e lo Sviluppo di Impresa

(Vec C-215/22) (1)

(2023/C 15/44)

Jazyk konania: taliančina

Predseda Súdneho dvora nariadil výmaz veci.

(1) Ú. v. EÚ C 244, 27.6.2022.
C 389/2

Uznesenie Súdneho dvora zo 16. augusta 2022 (návrh na začatie prejudiciálneho konania, ktorý podal Amtsgericht Hamburg – Nemecko) – flightright GmbH/Brussels Airlines SA/NV

(Vec C-465/22) (1)

(Letecká doprava - Náhrada cestujúcim v prípade veľkého meškania letu - Let s prípojom - Omeškanie pri prvom lete - Absencia zmluvného vzťahu medzi cestujúcim a leteckým dopravcom Spoločenstva, ktorý uskutočnil druhý let - Žaloba o náhradu škody podaná proti leteckému dopravcovi, ktorý uskutočnil druhý let)

(2022/C 389/02)

Jazyk konania: nemčina

Vnútroštátny súd, ktorý podal návrh na začatie prejudiciálneho konania

Amtsgericht Hamburg

Účastníci konania

Žalobkyňa: flightright GmbH

Žalovaná: Brussels Airlines SA/NV

Výrok

Vec C-465/22 sa vymazáva z registra Súdneho dvora.

(1) Dátum doručenia: 12.7.2022.
3.

Dohoda medzi Kanadou a Európskou úniou o prenose a spracúvaní údajov z osobného záznamu o cestujúcom na to, aby bola zlučiteľná s článkami 7 a 8, ako aj s článkom 52 ods. 1 Charty základných práv, musí: a) presne a jasne určiť údaje z osobného záznamu o cestujúcom, ktoré majú byť prenášané z Európskej únie do Kanady; b) stanoviť, že vzory a kritériá používané v rámci automatizovaného spracúvania údajov z osobného záznamu o cestujúcom budú konkrétne, spoľahlivé a nediskriminačné; stanoviť, že používanými databázami budú len tie, ktoré prevádzkuje Kanada v súvislosti s bojom proti terorizmu a závažnej nadnárodnej trestnej činnosti; c) mimo rámca overovaní týkajúcich sa vopred stanovených vzorov a kritérií, ktoré sú základom pre automatizované spracúvanie údajov z osobného záznamu o cestujúcom, podmieniť využívanie týchto údajov príslušným kanadským orgánom počas pobytu cestujúcich v leteckej doprave v Kanade a po ich odlete z tejto krajiny, ako aj sprístupňovanie uvedených údajov iným orgánom splnením hmotnoprávnych a procesných podmienok, ktoré sa zakladajú na objektívnych kritériách; podriadiť toto využívanie a sprístupňovanie, s výnimkou náležite odôvodnených prípadov, predchádzajúcemu preskúmaniu buď zo strany súdu alebo nezávislého správneho orgánu, ktorého rozhodnutie o povolení využívania bude prijaté v nadväznosti na odôvodnenú žiadosť týchto orgánov predloženú najmä v rámci konaní týkajúcich sa predchádzania trestným činom, ich odhaľovania a stíhania; d) obmedziť uchovávanie údajov z osobného záznamu o cestujúcom po odlete cestujúcich na tie údaje o cestujúcich, v prípade ktorých existujú objektívne skutočnosti, na základe ktorých možno prijať záver, že by mohli predstavovať riziko z hľadiska boja proti terorizmu a závažnej nadnárodnej trestnej činnosti; e) podmieniť sprístupňovanie údajov z osobného záznamu o cestujúcom zo strany príslušného kanadského orgánu v prospech štátnych orgánov tretej krajiny buď existenciou dohody medzi Európskou úniou a touto treťou krajinou, ktorá je rovnocenná s Dohodou medzi Kanadou a Európskou úniou o prenose a spracúvaní údajov z osobného záznamu o cestujúcom, alebo existenciou rozhodnutia Európskej komisie na základe článku 25 ods. 6 smernice Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov, ktoré sa bude vzťahovať na orgány, ktorým sa majú údaje z osobného záznamu o cestujúcom sprístupňovať; f) stanoviť právo na individuálne informovanie cestujúcich v leteckej doprave v prípade využívania údajov z osobného záznamu o cestujúcom, ktoré sa ich týkajú, počas ich pobytu v Kanade a po ich odlete z tejto krajiny, ako aj v prípade sprístupnenia týchto údajov zo strany príslušného kanadského orgánu v prospech iných orgánov alebo jednotlivcov a g) zaručiť, že dohľad nad pravidlami, ktoré stanovuje Dohoda medzi Kanadou a Európskou úniou o prenose a spracúvaní údajov z osobného záznamu o cestujúcom, týkajúcimi sa ochrany cestujúcich v leteckej doprave z hľadiska spracovania údajov z osobného záznamu o cestujúcom, ktoré sa ich týkajú, bude zabezpečený nezávislým orgánom dohľadu.
48

S cieľom posúdenia, v prípade ktorých škôd vzniknutých medzi 2. marcom 1985 a 29. marcom 1989 (vec T-8/95) alebo medzi 1. júlom 1984 a 29. marcom 1989 (vec T-9/95) boli žiadosti o náhradu škody premlčané, žalované inštitúcie pripomínajú, že vo svojich odpovediach na žiadosti žalobcov o náhradu škody vo veciach T-8/95 a T-9/95 z 23. decembra 1991 a 4. decembra 1990 sa vzdali vznesenia námietky z dôvodu premlčania až do uplynutia lehoty troch mesiacov po uverejnení rozsudku Mulder II, už citovaného v bode 9 vyššie, v úradnom vestníku. Rozsudok bol uverejnený v úradnom vestníku 17. júna 1992, takže obdobie platnosti tohto vzdania sa sa skončilo 17. septembra 1992. Medzičasom sa však žalované inštitúcie v oznámení z 5. augusta 1992 zaviazali vo vzťahu k všetkým výrobcom SLOM, dotknutým rozsudkom Mulder II, už citovaným v bode 9 vyššie, nevznášať námietku z dôvodu premlčania až do prijatia podrobných ustanovení týkajúcich sa náhrady im vzniknutej škody. V prípade výrobcov, akými sú žalobcovia, voči ktorým žalované inštitúcie vyhlásili, že sa nebudú odvolávať na premlčanie až do 17. septembra 1992, sa teda obdobie platnosti tohto vzdania sa predĺžilo až do prijatia podrobných ustanovení týkajúcich sa náhrady im vzniknutej škody. Podrobné ustanovenia uvedené v oznámení z 5. augusta 1992 boli prijaté nariadením č. 2187/93.
Keywords

Summary



Keywords

1. Mimozmluvná zodpovednosť – Nezákonnosť rozhodnutia Komisie o zamietnutí návrhu na prechodné opatrenia – Ujma – Náhrada – Subjekty, ktoré boli nezákonne pozbavené dovozných licencií – Obnovenie finančnej situácie – Ohodnotenie ujmy prostredníctvom výmennej hodnoty licencií

(Článok 288 ES; nariadenie Rady č. 404/93, článok 30)

2. Mimozmluvná zodpovednosť – Ujma – Náhrada – Zohľadnenie znehodnocovania meny – Právo na revalváciu meny – Dies ad quem na jej výpočet – Právo na úroky z omeškania – Dies a quo

(Článok 288 ES)

Summary

1. Cieľom náhrady škody v rámci mimozmluvnej zodpovednosti Spoločenstva je v podstate umožniť uviesť poškodenú osobu z finančného hľadiska do situácie, v akej by sa nachádzala, ak by sa dotknutá inštitúcia zdržala protiprávneho konania vedúceho k vzniku škody.

Ak škoda vznikla udelením menšieho počtu dovozných licencií na banány z tretích krajín a netradičné AKT banány v porovnaní s počtom, ktorý by dotknutý prevádzkovateľ obdržal, ak by Komisia vzhľadom na neho protiprávne nezamietla prijatie prechodných opatrení podľa článku 30 nariadenia č. 404/93 o spoločnej organizácii trhu s banánmi, určenie tejto škody, v prvom rade zahŕňa určenie počtu dodatočných dovozných licencií, ktoré by mu mali byť pridelené, a v druhom rade obnovenie finančnej situácie, v ktorej by sa bol nachádzal, ak by obdržal a využil tieto licencie.

V tejto poslednej súvislosti, keďže v čase, kedy tento prevádzkovateľ mohol obdržať dodatočný počet licencií, tieto licencie mohli byť použité nielen na dovoz banánov z tretích krajín alebo netradičných AKT do Spoločenstva, ale taktiež mali byť prevedené na iných prevádzkovateľov, a konkrétne boli predmetom transakcií na trhu, aj keď je možné, že by sa dotknutý prevádzkovateľ ocitol vo finančne odlišnej situácii v závislosti od výberu, ktorý by urobil, pokiaľ ide o konkrétne využitie licencií, je dovolené použiť na ohodnotenie škody ich výmennú hodnotu. Táto hodnota totiž predstavuje čisto obchodný údaj, ktorý je určený hospodárskymi subjektmi riadiacimi sa princípmi ponuky a dopytu, ktorý aspoň približným spôsobom odráža ekonomickú hodnotu vymieňaných licencií.

(pozri body 72, 97, 99, 101, 107, 109, 116, 117)

2. Ak sú teda naplnené znaky mimozmluvnej zodpovednosti, nemôže sa neprihliadnuť na nepriaznivé dôsledky vyplývajúce z časového intervalu, ktorý uplynul medzi vznikom škodnej udalosti a dátumom zaplatenia náhrady škody v tom zmysle, že treba zobrať do úvahy znehodnocovanie meny.

Dátum, kedy sa má výpočet revalvácie meny ukončiť, musí byť stanovený v rovnakom čase ako okamih, od ktorého treba počítať úroky z omeškania. V skutočnosti, spolu s výškou dlhovanej náhrady škody musia byť uhradené aj úroky z omeškania od dátumu vyhlásenia rozsudku stanovujúceho povinnosť nahradiť škodu. No v prípade, ak základná pohľadávka ku dňu vyhlásenia rozsudku nebola určitá ani čo do výšky, ani ju nebolo možné určiť na základe stanovených objektívnych kritérií, úroky z omeškania nemôžu začať plynúť od uvedeného dátumu, ale jedine, v prípade omeškania a až do úplného zaplatenia, od dátumu vyhlásenia rozsudku týkajúceho sa náhrady škody.

(pozri body 138, 142 – 144)